<classify> Kwa mujibu wa daktari wa timu hiyo aliyeambatana naye nchini humo Juma Mwimbe, Morris atafanyiwa uchunguzi huo kubaini kama anahitaji kufanyiwa upasuaji kwa matibabu ya nyuzinyuzi zinazounganisha mifupa ya goti.Morris yuko nje ya dimba kwa takribani mwezi mmoja sasa baada ya kupata majeraha hayo alipokuwa kwenye majukumu ya timu yake ya Taifa Zanzibar Heroes, iliyokuwa ikijiandaa na michuano ya Kombe la Chalenji, iliyofanyika nchini Ethiopia.Tutaondoka leo saa 9.15 alasiri na tutafika kule majira ya saa 4 usiku jana, kesho leo tutakwenda kwenye hospitali hiyo ili Morris akafanyiwe uchunguzi baada ya hapo kama vipimo vitaonesha anatakiwa kufanyiwa upasuaji basi atafanyiwa, lakini ataanza kwanza na uchunguzi, alisema Dk Mwimbe.Naye msemaji wa Azam Jaffar Idd alisema Morris amekuwa mchezaji muhimu kwenye eneo la ulinzi la Azam FC akitengeneza kombinesheni nzuri na Mivory Coast, Pascal Wawa.Alisema kukosekana kwake kumemlazimu Kocha Mkuu Stewart Hall, amtumie kinda Abdallah Kheri Sebo, ambaye ameonekana kufanya vema mpaka sasa.Mpaka sasa mechi za Azam FC alizozikosa Morris ni zile za Ligi Kuu ya Vodacom Tanzania Bara VPL dhidi ya Simba, Majimaji, Kagera Sugar na Mtibwa Sugar, pamoja na michezo mitatu ya Kombe la Mapinduzi waliyochuana na Mtibwa Sugar, Yanga na Mafunzo.  <topic>: MICHEZO 